ΓΡΑΠΤΗ ΕΡΩΤΗΣΗ E-1175/02

υποβολή: Erik Meijer (GUE/NGL)και Herman Schmid (GUE/NGL) προς την Επιτροπή

(25 Απριλίου 2002)

Θέμα: Εκτέλεση πληρωμών της ΕΕ μέσω της remittance bank Al Barakaat και οι συνέπειες των εμποδίων από την Επιτροπή Κυρώσεων των Ηνωμένων Εθνών

1. Μπορεί η Επιτροπή να επιβεβαιώσει την ανακοίνωση του Ολλανδού Υπουργού Εξωτερικών στο ολλανδικό κοινοβούλιο (ερώτηση 942 προς την Κάτω Βουλή σχετικά με τις κυρώσεις κατά Al Barakaat), σύμφωνα με την οποία οι άτυπες τράπεζες του συστήματος hawlidaad (γνωστές και ως remittance banks) — περιλαμβανομένης και της μεγαλύτερης εξ αυτών Al Barakaat που δρα ταυτόχρονα στον χώρο των τηλεπικοινωνιών και ως προμηθευτήςπηρεσιών Διαδικτύου — οι οποίες πραγματοποιούν ετησίως εμβάσματα 200 έως 500 εκατ. δολαρίων ΗΠΑ στη Σομαλία, χρησιμοποιούνται και από την Ευρωπαϊκή Ένωση για την αποστολή χρημάτων στη Σομαλία·

2. Τα χρήματα αυτά προορίζονται και για τα σχέδια, με τα οποία ο ενεργών εξ ονόματος της ΕΕ ως εκπαιδευτικός σύμβουλος Leo Schellekens προσπαθεί να οργανώσει και πάλι τα σχολεία μετά την ερήμωση που επέφερε ο εμφύλιος πόλεμος στη Σομαλία, προκειμένου να δοθεί με τον τρόπο αυτό στις νέες γενιές μια καλύτερη προοπτική αντί του εμφυλίου πολέμου και της τρομοκρατίας·

3. Η συνέχιση των αναφερομένων στην παράγραφο 2 σχεδίων εμποδίζεται από το γεγονός ότι οι γονείς δεν δύνανται να καταβάλλουν τις απαιτούμενες για τα εν λόγω σχέδια εισφορές, διότι, στην τελείως κατεστραμμένη Σομαλία, οι γονείς δεν διαθέτουν πηγές εισοδήματοςπό τη μορφή χρημάτων, ενώ μέλη της οικογένειας στο εξωτερικό δεν μπορούν πλέον να αποστέλλουν χρήματα·

4. Υπάρχουν και άλλα χρηματοδοτούμενα από την ΕΕ σχέδιαπέρ των κατοίκων της Σομαλίας για τα οποία πραγματοποιούνται εμβάσματα μέσω της Al Barakaat;

5. Σε ποιο ύψος ανέρχονται οι πόροι της ΕΕ που ευρίσκονται δεσμευμένοι λόγω των μέτρων που επέβαλε το Συμβούλιο Ασφαλείας των Ηνωμένων Εθνών, με σκοπό να καταστήσει αδύνατη τη λειτουργία της Al Barakaat;

6. Είχαν σχεδιασθεί πληρωμές αφ' ης στιγμής η Al Barakaat δεν μπορούσε να οργανώνει διεθνείς πληρωμές· Τα χρήματα αυτά φθάνουν σήμερα στη Σομαλία μέσω μικρότερων remittance banks ή έχουν κρατηθεί για να καταβληθούν αργότερα·

7. Τίνι τρόπω και εντός ποίου χρονικού διαστήματος προτίθεται η Επιτροπή να καταστήσει αυτούς τους πόρους και πάλι διαθέσιμους για τους σκοπούς για τους οποίους προβλέφθηκαν·

Απάντηση του κ. Nielson εξ ονόματος της Επιτροπής

(6 Ιουνίου 2002)

1.-4. Όπως αναφέρεται στην απάντηση στην γραπτή ερώτηση E-0608/02(1) του Αξιότιμου Μέλους του Κοινοβουλίου (κ. Meijer), οι τραπεζικέςπηρεσίες και τα εμβάσματα της τράπεζας Al-Barakhat δεν γίνονται πλέον ως αποτέλεσμα των ψηφισμάτων του Συμβουλίου Ασφαλείας των Ηνωμένων Εθνών, ιδίως 1333 (2000) και 1390 (2002).

Άλλες οργανώσεις όπως οι Dahabshil, Amaala και η Union Bank της Σομαλίας που δεν απαριθμούνται στον κατάλογο της Επιτροπής Κυρώσεων του Συμβουλίου Ασφαλείας των Ηνωμένων Εθνών, λειτουργούν ακόμη στη χώρα. Πληρούν προοδευτικά το κενό που έχει αφήσει η τράπεζα Al-Barakhat και αποτελούν το μόνο τρόπο για να γίνονται τα εμβάσματα από και προς την Σομαλία.

Τα μέτρα που αφορούν την Al-Barakhat δεν επηρέασαν σημαντικά τη συνεργασία της Κοινότητας με τη Σομαλία.

Η μεταφορά πόρων για τις κοινοτικές παρεμβάσεις σε όλους τους τομείςπάγεται στην αρμοδιότητα των συμβαλλομένων μερών, τωνπηρεσιών των Ηνωμένων Εθνών και των διεθνών μη κυβερνητικών οργανώσεων (ΜΚΟ). Κανένας από τους συμβαλλόμενους εταίρους της Επιτροπής, καθώς και στον τομέα της εκπαίδευσης, δεν έχει αναφέρει δυσκολίες σχετικά με τις κυρώσεις κατά της Al-Barakhat και τα σχέδια που χρηματοδούνται από κοινοτικούς πόρους δεν έχουν συναντήσει δυσκολίες λόγω της έλλειψης χρηματοδοτικών πόρων.

Επιπλέον, η Επιτροπή δεν πιστεύει ότιπάρχει γενικευμένο πρόβλημα που επηρεάζει τους χρήστες και/ή τους δικαιούχους των σχεδίων που χρηματοδοτούνται από την Κοινότητα.

5.-7. Οι μόνες πληροφορίες που διαθέτει η Επιτροπή για δεσμευμένους πόρους αφορούν τη λειτουργία των τριών γραφείων της σύνδεσης, Somaliland, Puntland και Mogadishu. Μόνο στην περίπτωση του τελευταίου η Deutsche Gesellschaft fr Technische Zusammenarbeit (GTZ), που διαχειριζόταν τα γραφεία σύνδεσης το 2001 για λογαριασμό της Επιτροπής, χρησιμοποίησε τιςπηρεσίες της Al-Barakhat.

Οι δεσμευμένοι πόροι που αφορούν το γραφείο σύνδεσης της Επιτροπής στο Mogadishu αντιστοιχούν σε 3,393 δολλ. ΗΠΑ. Η Επιτροπή δεν μπορεί να προβλέψει πότε θα ελευθερωθούν αυτοί οι πόροι. Εν πάση περιπτώσει, μια χρονοβόρα διαδικασία δεν θα επηρεάσει τη συνεργασία της Κοινότητας με τη Σομαλία γενικά ούτε τη λειτουργία του γραφείου σύνδεσης στο Mogadishu, ειδικότερα.

(1) βλέπε σελίδα 14.